മരയ്ക്കാര് അറബിക്കടലിന്റെ സിംഹം ഒടിടി റിലീസിനൊരുങ്ങുന്നുകാരണം വ്യക്തമാക്കി ആന്റണി പെരുമ്ബാവൂര് മോഹന്ലാല് നായകനായി എത്തുന്ന മരയ്ക്കാര് അറബിക്കടലിന്റെ സിംഹം ഒടിടി റിലീസിനൊരുങ്ങുന്നുവെന്ന് റിപ്പോര്ട്ടുകള്.പ്രിയദര്ശനാണ് സിനിമ സംവിധാനം ചെയ്യുന്നത്. റിലീസുമായി ബന്ധപ്പെട്ട് ആമസോണ് പ്രൈമുമായി അണിയറ പ്രവര്ത്തകര് ചര്ച്ചനടത്തി വരികയാണ്. നിലവിലെ സര്ക്കാര് നിര്ദ്ദേശം അനുസരിച്ച് 50 ശതമാനം ആളുകളെ മാത്രമാണ് തിയേറ്ററുകളില് പ്രവേശിപ്പിക്കാന് കഴിയുക . ഈ സാഹചര്യത്തില് ചിത്രം തിയേറ്ററുകളില് റിലീസ് ചെയ്യുന്നത് ലാഭകരമായിരിക്കില്ലന്നാണ് അണിയറ പ്രവര്ത്തകര് പറയുന്നത്.ഇനിയും കാത്തിരിക്കാന് സാധിക്കില്ലെന്ന് നിര്മാതാവ് ആന്റണി പെരുമ്ബാവൂര് മാധ്യമങ്ങളോട് പറഞ്ഞു. മരയ്ക്കാറിന് മികച്ച ഫീച്ചര് ചിത്രത്തിനുള്ള ദേശീയ പുരസ്കാരം ഏറ്റുവാങ്ങിയ ശേഷം പ്രതികരിക്കുകയായിരുന്നു അദ്ദേഹം. തിയേറ്റര് അല്ലെങ്കില് ഒടിടി. ഇനിയും കാത്തിരിക്കാനാകില്ല. അനുകൂല സാഹചര്യമൊരുക്കിയാല് തിയേറ്ററുകളില് റിലീസ് ചെയ്യും. ഇല്ലെങ്കില് മറ്റുവഴികളെക്കുറിച്ച് ആലോചിക്കേണ്ടി വരുമെന്ന് അദ്ദേഹം പറഞ്ഞു.The post മരയ്ക്കാര് അറബിക്കടലിന്റെ സിംഹം ഒടിടി റിലീസിനൊരുങ്ങുന്നുകാരണം വ്യക്തമാക്കി ആന്റണി പെരുമ്ബാവൂര് first appeared on MalayalamExpressOnline.